Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต ประจำวันที่ 9 ม.ค.60
9 ม.ค. 2560

Daily Trading Strategy(บ่าย) – บล.ธนชาต
 
แรงขายกลุ่มสื่อสาร พลังงาน กดดัน SET ช่วงเช้า… “ซื้อ” WHA
ดัชนี SET อยู่ที่ 1,565.17 จุด -6.31 จุด -0.40% ปริมาณซื้อขาย 28,782 ลบ.
 
แนวรับ : 1,558 / 1,550  แนวต้าน :  1,575 / 1,585
 
สรุปทิศทางและแนวโน้มตลาด
แรงขายหุ้นใหญ่กดดัน SET ตั้งแต่เปิดตลาด: แรงขายหุ้นกลุ่มพลังงาน และสื่อสาร หลังคาดการณ์ผลการดำเนินงาน 4Q16 DTAC จะยังอ่อนแอสวนทางกับราคาหุ้นที่ปรับสูงขึ้นแรงก่อนหน้านี้ กดดัน SET ตั้งแต่เปิดตลาด…แม้ Momentum ตลาดแข็งแกร่ง จากความคาดหวังต่อการขยายตัวเศรษฐกิจสหรัฐฯ แต่ Valuation ตลาดที่สูงทำให้แนะนำให้ตั้ง Trailing stop หรือ “จุดจำกัดขาดทุน” ไว้ที่ 1,552 จุด เป็นจุดตัดสินใจในการลดพอร์ต ขณะที่เรายังแนะนำ “ซื้อ” SUSCO ที่เป็น Growth + Value Play เป้าหมายพื้นฐาน 5.0 บาท และ Growth plays อย่าง IRPC WHA RJH
“ซื้อ” WHA กำไร 4Q16 เด่น และปลอดล็อกมูลค่าธุรกิจไฟฟ้า: แนะนำ “ซื้อ” WHA เป้าหมายพื้นฐาน 3.80 บาท แม้ธุรกิจให้เช่าคลังสินค้า และขายที่ดินในนิคมฯ ไม่ได้เติบโตมากนัก แต่ 1) การขายสินทรัพย์ เข้ากอง REIT 1.2 หมื่นล้านบาทปลายปีก่อน หนุนกำไร 4Q16 เติบโตแกร่ง 2) การนำธรกิจไฟฟ้า และสาธารณูปโภค (WHAUP) มา IPO ใน 1Q17 เป็น Catalyst ต่อราคาหุ้นในช่วง 1Q17 และเป็นการ “ปลดล็อก” มูลค่าธุรกิจไฟฟ้าที่มีการเติบโตสูงจากกำลังการผลิตไฟฟ้าที่เพิ่มขึ้นด้วย 3) ดอกเบี้ยจ่ายที่ลดลง ผลการดำเนินงานธุรกิจไฟฟ้าที่เติบโตหนุนกำไรเติบโตสูง +45% ปีนี้เป็น 3.1 พันบล้านบาท และ 4) ในทางเทคนิคทะลุแนวต้านระยะสัปดาห์ พร้อมสัญญาณซื้อใน MACD เป้าหมายระยะสั้น 3.32 บาท
 
หุ้นที่น่าสนใจทางเทคนิค
WHA “ซื้อ” ราคาหุ้นเริ่มฟื้นตัวยกฐานขึ้นทะลุ Downtrend Line กลับมายืนเหนือเส้นค่าเฉลี่ย 3 เดือน พร้อมปริมาณการซื้อขายหนาแน่นกว่าปกติ สอดคล้องกับเครื่องมือ MACD เป็นบวกชี้ขึ้น มีแนวต้านแรกที่ 3.20 บาท และเป้าหมายถัดไปที่ 3.32 บาท
BLAND “ซื้อ” ราคาหุ้นดีดตัวขึ้นทะลุกรอบการพักฐานขาขึ้น สอดคล้องกับเครื่องมือ DI+ กลับมาตัด ADX ขึ้น และ MACD ฟื้นตัวขึ้นตัด Signal ขึ้น เป็นจังหวะซื้อเก็งกำไร มีแนวต้านแรกที่ 1.85 บาท และเป้าหมายถัดไปที่ 1.89 บาท
JWD “ซื้อ” ราคาหุ้นดีดฟื้นตัวขึ้นทะลุแนวกด Downtrend Line ระยะยาว พร้อมปริมาณการซื้อขายสูงสนับสนุนการ Breakout สอดคล้องกับเครื่องมือ DI- ชี้ตัด ADX ลงสนับสนุนการฟื้นตัว มีแนวต้านแรกที่ 9.00 บาท และแนวต้านถัดไปที่ 9.30 บาท